Lucien Briet - Biquipedia, a enziclopedia libre

# Lucien Briet

### De Biquipedia

Lucien Briet
Naxito n'o: | 2 de marzo de 1860
Naxito de: | París
Muerto n'o: | 4 d'agosto de 1921
Muerto á: | Charly-sur-Marne
Ocupazión: | Escritor y esplorador

Lucien Henri César Briet (París, 2 de marzo de 1860 - †Charly-sur-Marne, 4 d'agosto de 1921) estió un escritor, fotografo, esplorador y perineista franzés.

Recorrió lo Perineu aragonés y contrebuyó á espandir muitos puestos d'iste, espezialmén a bal d'Ordesa que conoxió en 1881. As suyas obras contrebuyoron á amostrar a nezesidá d'a creyazión d'o Parque Nazional d'Ordesa.

Bels d'os suyos treballos destacatos sobre o Perineu aragonés nos fablan d'o mazizo de Marmorés, a Peña Montañesa, a sarra de Guara, os congostos d'Entremón y d'o río Bero, a bal de Bió, o río Flumen, o salto de Rolando u Bielsa. Muitos d'istos escritos, a mayor parti cuadernez manuscritos, chunto con fotografias d'istos puestos (unas 1.600 imachens), se i troban en o Museu d'os Perinés de Lorda. Importán tamién ye o suyo libro Bellezas del Alto Aragón (Bellezas de l'Alto Aragón) publicato en Uesca en 1913 an cuenta as suyas gambadas por Ordesa, a bal de l'Ara, Escuaín, Bielsa u Mascún.

Autualmén en o Sobrarbe a redolada organiza añalmén un zertamen fotografico, con o tema d'o patrimonio cultural d'ista redolada, que leba o nombre de Lucien Briet y en a dentrada d'a bal d'Ordesa bi ha un molimento en memoria d'o esplorador franzés.

Retrieved from "http://an.wikipedia.org../../../l/u/c/Lucien_Briet_1c46.html"

Categorías: Esploradors | Perinés

##### Views

- Articlo
- Descusión
- Current revision

##### Rechirar